open-index/open-wikipedia-markdown huggingface dataset:
John Wright

**John Wright** is de Naam von

* John Wright (1811–1846), US-amerikaansch Botaniker,
* John Wright (1929–2001), brietsch Boxer,
* John Wright (1934–2017), US-amerikaanschen Pianist,
* John Wright (* 1940), kanaadschen Schachspeler,
* John Wright (* 1948), kanaadsch Ieshockeyspeler,
* John Wright, US-amerikaansch Filmeditor,
* John Wright, spaansch Taekwondoka,
* John Brewer Wright, US-amerikaanschen Politiker,
,
* John G. Wright (1902–1956), russ’sch-US-amerikaanschen Översetter un Trotzkist,
* John Henry Wright (1852–1908), US-amerikaanschen Klassischen Philoloog,
* John Joseph Wright (1909–1979), US-amerikaansch Geistlichen,
* John Michael Wright (1617–1694), engelsch Maler,
* John Vines Wright (1828–1908), US-amerikaansch Politiker.

Kiek ok bi: Jonathan Wright, Jon Wright.
Innocence of Muslims

**Innocence of Muslims** (eng. for „De Muslime ehre Unschuld“) is de Titel vun en Low-Budget-Film ut dat Johr 2012 in Engelsche Spraak. He weer de Grund for Demonstranten in allerhand araabsche Länner, Ambassaden un Konsulate vun de USA an to griepen. Unner Umstänn harrn se dat al vordem plaant un nu weer blot en Grund funnen.

De Utsnitte vun den Film, de bitherto bekannt wurrn sünd in allerhand Spraakverschonen up dat Videoportal YouTube rutrocht wurrn. De Film warrt vun tahlrieke Medien as en Film gegen den Islam ankeken un as en Film, de in siene ganze Oort vun Amateure maakt wurrn is. Achter düssen Film schall de koptische Christ Sam Bacile steken, de in de USA al allerhand utfreten hett un vundeswegen ok al vörbestraaft is. 

## Wat passert in den Film
Wat overhoop in den Film passert, kann nich akraat seggt weern, vunwegen dat bitherto blot man Utsnitte vun en Längde vun man blot 14 Minuten alltohopen apentlich to sehn sünd. Bi de Postproduktschoon is an den Film, so as dat utsütt, bannig rumfummelt wurrn. De meisten Utsnitte schöllt dat Leven un dat Wark vun Mohammed dorstellen. Tomeist warrt dat in en lachaftige Aart maakt. De Stifter vun den Islam warrt dor as en slechten Minschen bi henstellt. In en Szeen warrt Mohammed, de as en Slaven dorstellt is, vun en Stratenjung, de sik mit em in’e Plunnen hett vunwegen en afgnaagten Knaken, as en Bastard utschullen. In en annere Szeen unnerhollt he sik mit en Esel over Froenslüde un seggt, he weer dat „eerste musliemsche Deert“. In annere Szenen warrt Mohammed henstellt as en Mann, de achter jeden Rock ran is, un ok as „Kinnerschänner, Feldherr, de unbannig Bloot vergeten deit, as Homosexuellen un as Bangebüx.“ He stellt sik siene Anhängers vör as Gott sien Prophet un as Stifter vun en nee Religion. 

## Weblenken
* YouTube channel vun Sam Bacile mit twee Videos, de just rutkaen sünd, hoochladen in'n Julí 2012.
* "US police quiz anti-Islam video suspect" (video) from ''al Jazeera's'' protests live blog

## Belege
Johann Punz

**Johann Punz** (* 1. September 1843 in Ramsau bi Berchtesgaden; † 28. Februar 1906 in Ramsau) weer en düütsch Bargstieger. He wurr ok *Preiß* (nah sien Buernlehen) nömmt.

Hüm gelung, tosommen mit sien Nahber, den Bargführer Johann Grill (nömmt Kederbacher) un den Öösterrieker  Albert Kaindl 1868 de eerste Överschreeden vun de dree  Watzmanntippen (Hoocheck, Middeltipp un Süüdtipp).

Tosommen mit Ludwig Purtscheller führ he an' 12. Juni 1885 de tweet Dörstiegen vun de  Watzmann-Ostwand dör. Ok dat Kleine Palfelhorn in' Hochkalter hett he tosommen mit Franz von Schilcher un J. Schöttl in dat glieker Johr as Eerst besteegen.

## Weblenken
* Ersteigungsgeschichte des Watzmann (PDF, 2,4 MB)
Odiel Van Den Meersschaut

**Odiel Van Den Meersschaut** (* 25. Dezember 1919 in Melsen; † 16. März 1993 in Gent) weer en belgisch Radrennfohrer.

Odiel Van Den Meersschaut weer Profi-Radrennfohrer van 1938 bit 1952. In disse Tiet hett he rund 60 so nömmt „Kirmesrennen“ in Belgien wunnen. Sien gröttste Spood weer woll de Gewinn vun de belgisch Straatenmeesterschap 1940. In dat Johr 1945 wurr he noch mal Viezmeester achter Rik Van Steenbergen. Van Den Meerschauut weer aber nich blots up de Straat goot. 1947 belegg he den darten Platz bi de Belgisch Meesterschap in't Querfeldein-Rennen un 1948 keem he up den tweeten Platz.

Van den Meersschaut is Anfang vun de 1950er Johren ok as Bahnradsportler aktiv ween un is twalvmal bi Sössdaagrennen antreden. Dorbi kunn he 1950 dat Rennen in München gemeensam mit Camille Dekuysscher winnen.

Nah dat Enn' vun sien Loopbahn hett Odiel Van Den Meersschaut, wegen sien hell Hoorfaarv „de Witte“ nömmt, in Ronse en Geschäft för elektroonsch Huusholtswaren führt. 

## Literatur
* Herman Laitem, Jozef Hamels: *De Tricolore Trui. 1882–2007. 125 Jaar Belgische Kampioenschappen.* Pinguin Productions u. a., Balegem u. a. 2008, ISBN 978-90-73322-21-9, S. 101f.

## Weblenken
* Van Den Meersschaut in de Datenbank vun Radsportseiten.net
Ed Shearmur

**Edward „Ed“ Shearmur** (* 28. Februar 1966 in London, England) is en britschen Komponist vun tallrieke Filmmusiken.

## Leven un Wark
Shearmur hett al mit söven Johren as Kind in’n Chor vun de Westminster Cathedral sungen un weer an’t Eton College toeerst utbillt. Dorna hett he an’t Royal College of Music studeert un heet ok noch en Stipendium för’t Pembroke College vun de Cambridge University kregen.

As he na Los Angeles ümtogen weer, is he för Jimmy Page un Robert Plant Musikdirekter un Keyboardspeler wesen. Arrangeert hett he ünner annern för berope Lüüd as Eric Clapton, Annie Lennox, Bryan Adams, Pink Floyd, Marianne Faithfull un Echo & The Bunneymen.

För den Film hett he 1988 to’n eersten mol arbeit, as he Orchestrater bi Michael Kamen weer. Mit em tosamen hett he an verschedene bekannte Filmwarken mitarbeit as to’n Bispeel *[[Licence to Kill]]*, *[[Die Hard]]* oder *[[Don Juan DeMarco]]*. Sien eerste egene Kompositschoon för en vullstännigen Soundtrack schreev he 1993 för *The Cement Garden*, de bi de Berlinale för den besten Speelbaas uttekent worrn is.

## Filmografie (Utwahl)

## Utteken
Shearmur is för sien Kompositschonen bit hüüt (April 2016) teihn mol för Filmpriesen vörslahn worrn. Söss dorvun hett he wunnen:
* 2000: den *[[Golden Slate]]* in de Kategorie *Best Originalsoundtrack* för *Cruel Intentions*
* 2001: den *[[BMI Film Music Award]]* för *Charlie’s Angels*
* 2001: den *[[BMI Film Music Award]]* för *Miss Congeniality*
* 2004: den *[[BMI Film Music Award]]* för *Charlie’s Angels: Full Throttle*
* 2004: dem *[[IFMCA Award]]* in de Kategorie *Best Originalmusik för en Science-Fiction-/Fantasyfilm* för *Sky Captain and the World of Tomorrow*
* 2006: den *[[Emmy]]* in de Kategorie *Rutragen Originalhööfttitel* för *Masters of Horror*

## Weblenken
*
Charlie’s Angels

**Charlie’s Angels** betekent

* *[[Charlie’s Angels (Feernsehreeg)|Charlie’s Angels]]*, US-amerikaansche Feernsehreeg ut de 1970er Johren,
* *[[Charlie’s Angels (Film)|Charlie’s Angels]]*, US-amerikaanschen Actionfilm na de Originalreeg ut dat Johr 2000,
* *[[Charlie’s Angels: Full Throttle]]*, de tweete Deel to den Speelfilm vun 2003,
* *[[Charlie’s Angels (Videospeel)|Charlie’s Angels]]*, Videospeel ut dat Johr 2003, dat na de Speelfilmen maakt weer,
* *[[Charlie’s Angels (2011)|Charlie’s Angels]]*, Remake vun de Originalfeernseehreeg ut dat Johr 2011,
* *[[Asian Charlie’s Angels]]*, Remake vun de Originalfeernsehreeg ut Taiwan ut dat Johr 2004.
Brian Teacher

**Brian Teacher** (* 23. Dezember 1954 in San Diego, Kalifornien) is en ehmalger US-amerikaansch Tennisspeler.

Sien gröttste Spood weer de Gewinn vun de Australian Open in dat Johr 1980, as he in’t Endspeel tegen den Australier Tim Warwick mit 7:5, 7:6, 6:3 winnen dee. All tosommen wunn he in sien Loopbahn 8 Eenzel- un 16 Düppeltitel. 

Sien hööchste Positschoon up de Weltranglist weer Platz 7 in’ Oktober 1981.

Nah sien aktiv Karriere weer he Trainer ünner annern för Andre Agassi un Greg Rusedski.

## Weblenken
* ATP-Profil (engelsch)
* ITF-Profil (engelsch)
Sao (Maand)

**Sao** (ok as *Neptun XI* betekent) is en vun de lütten Maanden vun den Planet Neptun.

## Opdecken un Naam
De Maand Sao is an’n 14. August 2002 dör en Team ut de Liddmaten Matthew J. Holman, John J. Kavelaars, Tommy Grav, Brett J. Gladman, Wesley C. Fraser, Dan Milisavljevic, Philip D. Nicholson, Joseph A. Burns, Valerio Carruba, Jean-Marc Petit, Philippe Rousselot, Oliver Mousis, Brian G. Marsden un Robert A. Jacobson opdeckt worrn. Se harrn dorför Opnahmen bruukt, de an’t Cerro Tololo Inter-American Observatory in Chile un mit dat Canada-France-Hawaii Telescope in Hawaii maakt worrn sünd. Dorbi sünd mehrere Opnahmen digital kombineert worrn, bit de Maanden dorop as lütte Punkten gegenöver de streekförmigen Steerns to sehn weern. Bekanntgeven weer de Opdecken an’n 13. Januar 2003. To den Tietpunkt hett de Maand toeerst den vörlöpigen Naam *S/2002 N 2* kregen. 

Sien hüütigen Naam hett Sao an’n 3. Februar 2007 kregen. Nöömt is de nu na Sao, een vun de 50 Nereiden ut de greekschen Mythologie. De Nereiden sünd dor de schönen Döchter vun den kloken Nereus un sien Fro Doris. Sao weer in de Mythologie mit dat Seilen in Tosamenhang bröcht.

## Ümloop
Sao bewegt op en Ümloopbahn mit en middleren Afstand vun ruchweg 22.182.010&nbsp;km üm Neptun. För een Ümloop bruukt de Maand ruchweg 2.905 Daag, 15 Stünnen un 22 Minuuten, dat sünd meist 8 Johren. Dormit bruukt de Maand för een Ümloop mehr Tiet as de binneren Planeten un de meisten Asteroiden för jemehrn Ümloop üm die Sünn bruken doot.

De Bahn is üm 65,22° gegen den Äquater vun’n Neptun neegt un wiest mit 0,1409888 en teemlich grote Exzentrizität op, wat en ungewöhnliche Bahn för en Maand is. De Maand is in en eo nöömte Kozai-Bahnresonanz. Dat heet, dat de Bahnnegen un de Exzentrizität an’nanner koppelt sünd: Wenn de Bahnnegen afnehmen deit, warrt de Exzentrizität grötter un ok anners rüm. Vun dorher ist antonehmen, dat de Bahnparameters vun Sao nich fast sünd, vunwegen dat de Exzentrizität ok mit 0,2931 angeven warrt un de Bahnnegen gegen de Ekliptik ok mit 48,511°. De Halfass warrt mit Weerten twüschen 22,228 un 22,422 Millionen km angeven.

## Physikaalsche Egenschoppen
De Albedo vun Sao liggt bi 0,16, d. h. dat 16&nbsp;% vun infallen Licht wedder torüchstrahlt warrt. Dormit is de Böverflach teemlich düster, man heller as bi vele annere Maanden. Op Grundlaag vun disse Albedoa is de Dörmeter vun Sao op 44&nbsp;km afschätzt worrn. De Dicht warrt op 1,5&nbsp;g/cm³ schätzt. Von dorher künnt de Maand to’n gröttsten Deel ut Wateries bestahn.

De Forschers gaht dorvun ut, dat Sao inst en Asteroid weer, de vun Neptun in fangen worrn is.
JadeWeserPort

**JadeWeserPort** (**JWP**) is de Naam för den Deepwaterhaben mit Containerterminal in Willemshaven. De Haben wurr mit finanziell Ünnerstütten dör de Länner Bremen un Neddersassen baut un is an’ 21. September 2012 offiziell in Bedriev nommen wurrn. De Haben is de eerste düütsch Deepwaterhaben un is an dat Fohrwater vun de Binnenjade as Landgewinnung dör Sandupspölen entstahn un umfaat en 130 ha groot Containerterminal mit en 1.725 m lang Anleggzoon (Kaje). De mögelk Umslagkapazität wurrd mit  2,7 Mio. TEU (20-Foot-Standard-Container) pro Johr angeven. De Habenbedriev wurrd vun Eurogate övernommen. 

Buterdem steiht de Naam JadeWeserPort för de glieknamigen Willemshavener Stadtdeel.

## Literatur
* *Jade-Weser-Port kommt voran*. In: *Binnenschifffahrt*, Heft 6/2011, S. 54–56, Schifffahrts-Verlag Hansa, Hamburg 2011, 
* *Ein Container-Terminal wächst aus dem Wasser*. In: *[[Hansa (Tietschrift)|Hansa]]*, Heft 6/2009, S. 104–108, Schiffahrts-Verlag Hansa, Hamburg 2009, 
* Berend Snippe, JadeWeserPort, Sammelwark, Hansa , Mai 2003, ISSN 0017-7504, Sieden 14–23
* Peer Janssen: *„Perpetuum mobile“ an der Jade*. In: *Waterkant*, Heft 2-12, S.&nbsp;29–31, Förderkreis Waterkant e.V., Emsdetten 2012, 

## Weblenken

* Websteed vun dat Projekt
* Bürgerinitiative Bürger gegen den Jade-Weser-Port (blots noch  Dokumentatschoon)
* europaticker 11/09: Eurogate will Verschiebung der Inbetriebnahme des Jade-Weser-Ports in Wilhelmshaven
* Koort Feederrouten
* All NWZ-Artikel to’n Jade-Weser-Port in’ Spezial
* Fotodokumentatschoon – Vom Geniusstrand zum Container-Tiefwasserhafen JadeWeserPort

## Enkeld Nahwiesen


## Anmarken
Frédéric Bazille

**Frédéric Bazille** oder ok **Jean-Frédéric Bazille** (* 6. Oktober 1841 in Montpellier, Languedoc-Roussillon; † 29. Oktober 1870 bi Beaune-la-Rolande, Region Centre) weer en franzööscher Maler un gellt as en vun de eerst Impressionisten. Bekannt is he för sien en plein air-Landschapen un för Portraits. 

Frédéric Bazille stamm ut en wohlhabend protestantsch Familie. Dör den Sammler Alfred Bruyas hett he de Biller vun  Eugène Delacroix un Gustave Courbet kennenlernt. Up Wunsch vun sien Vader studeer he 1860 tonächst Medizin,
keem 1862 nah Paris un fung an to malen. Sien aktiv Tiet weer up de acht Johr van 1862 bit to sien Dood begrenzt. 

In de Hööftstadt studeer he bi Charles Gleyre un hett Pierre-Auguste Renoir kennenlernt, mit de he sück en Atelier deelt hett. Ok Claude Monet un Alfred Sisley hett he drapen un mit de tosommenarbeit. Bi Utflüüg nah Fontainebleau un nah  Honfleur in de Normandie hebbt se faken in free Natuur malt un tekent. Frédéric Bazille hett de befrüend Künstler ok finanziell ünnerstütt, sünners ok Monet. 

1866 kunn he dat eerste Mal in den Pariser Salon utstellen. 1867 wurrn sien Biller torüchwiest, 1868 kunn he aber weer en Wark utstellen. 

Bazille weer Musikliebhaber un hett Konzerte mit Warken vun Hector Berlioz, Richard Wagner, Ludwig van Beethoven un Robert Schumann besöcht.

He deen siet August 1870  in en Zuaveneenheit in den Düütsch-Franzööschen Krieg 1870/71 un is bi Beaune-la-Rolande fallen. 

As en vun sien bekannst Warken gellt allgemeen *Dat Familiendrapen* van 1867, utstellt in dat Musée d'Orsay in Paris. Wiedere Biller befinnen sück in’ Besitt vun dat Musée Fabre in Montpellier, in’ Louvre, in dat Art Institute of Chicago un in tallriek wiederen Museen in de USA. 

Up den Kunstmarkt wurrn 2004 bit to 5,3 Millionen US-Dollar för sien Biller bezahlt.

## Warken (Utwahl)

Bild:Frédéric Bazille 001.jpg|*Dat Familiendrapen* (1867)
Bild:Bazille - Pêcheur à l'épervier.jpg|*Fischer mit Nett* (1868)
Bild:Bazille, Frédéric ~ Summer Scene, 1869, Oil on canvas Fogg Art Museum, Cambridge, Massachusetts.jpg|*Sömmerszene* (1869)
Bild:Atelier Bazille.jpg|Bazille sien Atelier in de Rue Condamine (1870)


## Literatur
* G. Poulain: *Bazille et ses amis*, Paris 1932
* J. P. Marandel, *F. Bazille and Early Impressionism*, Chicago 1978 
* Dianne W. Pitman: *Bazille: Purity, Pose and Paintings in the 1860s*, University Park, Pennsylvania 1998, ISBN 0271017007

## Weblenken
* 
* DNB-Katalog
* Galerie vun Gemälden up ''MuseumSyndicate''
* eenig Gemälde von Bazille up ''abcgallery.com''
* Indrag up ''artcyclopedia.com''
* Indrag up ''britannica.com'' (engelsch)
* Personennaamdatei

## Emkeld Nahwiesen
Barbara Rittner

**Barbara Rittner** (* 25. April 1973 in Krefeld) is en ehmalge düütsch Tennisspelerin. Siet 2005 is se Kapitän vun dat Fed-Cup-Teams vun den Düütschen Tennis Bund. 

In de 15 Johr vun hör Loopbahn van 1989 bit 2004 tell se to de best düütsch Spelerinnen. Se is 29 mal för dat düütsch Fedcup-Team antreden, so ok bi de Fed-Cup-Sieg 1992 mit Steffi Graf un Anke Huber. An' 1. Februar 1993 reck se mit Positschoon 24 hör best Platzeeren in de WTA-Weltranglist.

Rittner wunn in't Eenzel twee WTA-Turniere, 1992 dat Vörbereitungsturnier för de US Open in Schenectady un 2001 dat Sandplatzturnier in Antwerpen. Luut WTA hollt se dormit den Rekord för de längste Tietspann tüschen twee Turniersiegen. Se stunn wiedere dree Mal in dat Finale vun en WTA-Turnier un wunn todem dree Düppeltitel. In hör Karriere reck se tweemal dat Achtelfinale vun en Grand-Slam-Turnier: 1996 bi de French Open, as se ünner annern de  Lokalmatadorin Mary Pierce slahn kunn, as ok 2001 bi de Australian Open. 

To hör Spood hörrt ok en Wimbledon-Titel in't Juniorinnen-Eenzel in dat Johr 1991. Barbara Rittner weer regelmatig för den Tennis-Bundsligisten TC Benrath in Düsseldörp aktiv.

Hör letzt Eenzel up de Tour speel Rittner 2004 in de 2. Qualifikatschoonsrunn vun de US Open, wo se as 176. vun de Weltranglist tegen Séverine Brémond ut Frankriek in twee Satzen verlor. 2005 is se noch bi twee Düppelturnieren antreden, bevör se hör Loopbahn endgültig afslooten hett. 

## Turniersiege
### Eenzel

### Düppel

## Weblenken
* WTA-Profil (engelsch)
* ITF-Profil (engelsch)
* FedCup-Statistik (engelsch)
* Offiziell Websteed vun Barbara Rittner
EMF (Grupp)

**EMF** weer en britsche Rock- un Pop-Grupp ut Forest of Dean, Gloucestershire.

## Historie vun de Grupp
EMF is in’n Sommer 1989 vun fief Schoolfrünnen grünnt worrn. Dat weern James Atkin (Singer), Ian Dench (Gitarr),Derry Brownson (Keyboard), Zachary Foley (E-Bass) un Marc Decloedt (Slagtüüch). De Naam EMF steiht för *Epsom Mad Funkers*. De Spood keem unvermodt gau in’n Rahmen vun de Madchester-Bewegung. Twüschen jemehrn eersten Optritt in en Pub vör een poor hunnert Lüüd un dat Ünnerschrieven vun den eersten Platenverdrag leeg nich veel mehr as man en half Johr. Op en vun de Kunzerten harr en Talentsöker vun de Platenfirma EMI de Musikers sehn.

De eerste Single vun EMF keem in’n November 1990 ünner den Titel *Unbelievable* rut, en Rock-Leed mit Dance-Elementen, bi dat Samples mit Spröök vun den US-amerikaanschen Comedian Andrew Dice Clay bruukt weern. Dat Leed stünn na wenige Weken nich blots in Grootbritannien, man ok in’t europääsche Utland in de Top 5 vun de Charts. In de USA keem dat Leed sogor bit op’n eersten Platz vun de Charts. Dat eerste Album *Schubert Dip* keem bi de Kritikers goot an un hett sik ruchweg twee Millionen mol verköfft. Den Titel vun dat Album verkloor de Gitarrsspeler Ian Dench dormit, dat he – wenn dat nödig weer – geern ut Schubert sien Warken en poor Akkorden afkieken de.

Een Johr later keem toeerst de *Unexplained [[Extended Play|EP]]* rut, folgt vun dat tweete Studio-Album *Stigma*. Ok dit ALbum kreeg vun de Kritikers veel Loov, liekers keem de Verkoopstallen lang nich so hooch wie bi de eersten Plaat. Ok mit dat drüdde Album *Cha Cha Cha*, dat eerst na en Poos vun dree Johr rutkeem, künn de Grupp nich wedder an den eersten Spood anknütten. Mit dat Cover  vun den Monkees-Hit *I’m a believer* keem noch mol wedder en kommerziellen Spood, de aver nich bit na de nächsten Single anholen de. Kort dorna hett sik EMF denn oplöst. 

In’t Johr 2001 geev dat noch mol en Tosamenkamen för en Kunzert, dat de Grupp in London speelt hett. In’n Ansluss is vun EMF en Best-Of-Album publizeert worrn. 2002 is denn de Bass-Speler Zac Foley an en döödliche Överdosis vun verschedene Drogen (Kokain, Heroin, Alkohol, Ecstasy und annere) doodbleven.

De annern Musiker vun EMF hebbt inwtüschen annjere Projekte, as to’n Bispeel Amanda Ghost un Beauty School. 2007 güng üm, dat de Grupp sik weddervereenen wull. Gegen Enn vun 2008 weer EMF as Vörgrupp vun Carter USM bi twee Kunzerten in Birmingham un Brixton to sehn.

## Diskografie
### Albums
* 1991: *Schubert Dip*
* 1992: *Unexplained EP*
* 1992: *Stigma*
* 1995: *Cha Cha Cha*
* 1998: *Back 2 Back Hits*
* 2001: *The Best of EMF: Epsom Mad Funkers*

## Weblenken
* Interview mit EMF (März 2011)
* Was machen eigentlich EMF? (hoochdüütsch)
EMF

**EMF** is afkört för

* Eclipse Modeling Framework, en Open-Source Java Framework,
* Elektromagneetsch Feld, as Begreep ut de Elektrodynamik,
* Elektromotoorsche Kraft,
* Windows Enhanced Metafile, en Format för Vektergrafiken,
* Eschweiler Music Festival,
* Europääsch Metallgewerkschopsbund (vun’t engelsche: *European Metalworker’s Federation*),
* E-M-F (*Everitt-Metzger-Flanders*), en US-amerikaansche Automarke vun 1909–1912,
* EMF-Datenbank, düütsche Datenbank för de Recherche vun standoortbeschienigungsplichtige Funkanlagen,
* EMF-Projekt, en Forschungsprojekt vun de WHO to elektrische un magneetsche Feller,
* EMF, en britsche Rock- un Pop-Grupp.
Kilombero

**Kilombero** betekent

* Kilombero, Stroom in Tansania, de in’n Rufiji münnt,
* Kilombero, Distrikt in Tansania,
* Kilombero, Oort op Sansibar, Tansania.
Likoma

**Likoma** betekent

* Likoma, Eiland in’n Malawisee,
* Likoma, Distrikt in Malawi,
* *[[Likoma (Geslecht)|Likoma]]*, Geslecht von Botterlickers.
Lou Colombo

**Lou Colombo** (* 22. August 1927 in Brockton, Massachusetts; † 3. März 2012 in Fort Myers, Florida) weer en US-amerikaansch Musiker (Trompet, Kornett, Flögelhoorn) in’ Beriek vun den Swing un Mainstream Jazz. 

## Leven un Wark
Colombo fung mit twalv Johr an Trompete to spelen. He weer aber tonächst söben Johr  Baseball-Profispeler bi den Brooklyn Dodgers, bevör hüm en swoor Kneeverletzen dwung, sien Sportlerkarriere mit 24 Johr aftobreeken. Dornah weer he Vulltietmusiker meest as Ensemblespeler un Studiomusiker, ünner annern in de  Big Bands vun Dizzy Gillespie, Artie Shaw, Benny Goodman, Buddy Morrow un Perez Prado, buterdem bi Sessions mit Meredith D'Ambrosio (*South to a Warmer Place*, 1989), George Masso (*That Old Gang of Mine*, 1996) un Jerry Jerome (*Something Borrowed, Something Blue*).

Aber ok ünner eegen Naam hett he eenig Alben inspeelt, dorünner 1990 bi Concord Records en Tributalbum för Bobby Hackett, an dat ünner annern ok Dave McKenna un Keith Copeland mitwarkt hebbt Colombo, de fünf Johrteinten in de Jazzszene vun Cape Cod aktiv weer, is an de Folgen vun en Verkehrsunfall storven.

## Diskographisch Hinwiesen
**Merry Cape Cod Christmas*
**I Remember Bobby* (1990)
**Monday Night Jazz* (2004)

## Weblenken
* Our Jazz Heritage - Biography Lou Colombo
* Lou Colombo bi Allmusic (engelsch)
* DNB-Katalog
* Personennaamdatei

## Enkeld Nahwiesen
Wilhelm Bungert

**Wilhelm Bungert** (* 1. April 1939 in Mannheim) is en ehmalger  düütsch Tennisspeler.

Bungert fung mit söss Johren an Tennis to spelen. Sien eerst Vereen weer MTG Mannheim he wessel aber nah en lütt Sett to Grün-Weiss Mannheim. Mit 15 Johr weer he all badisch Meester un mit 17 Johren hörr he all to dat düütsch Daviscup-Team berufen.

1963 un 1964 stunn he in Wimbledon in’t Halffinale, 1962 in dat Veertelfinale vun de Australian Open. In de Düppelkonkurrenz stunn he in dat sülvig Johr bi de French Open (tosommen mit Christian Kuhnke) un de Monte Carlo Masters jeweils in’t Endspeel. 

Bungert weer nah Gottfried von Cramm de tweet düütsch Speler, de in’t Finale vun Wimbledon keem. Dor verlor he aber 1967 gegen den Australier John Newcombe. Bungert speel allerdings to en Tiet in Wimbledon, as de starksten Speler vun de Welt nich deelnehmen drüffen, wiel se as Profis vun de Amateurturnier as de Grand-Slam-Turniere utslooten weern. 

1970 stunn he tosommen mit Christian Kuhnke mit dat düütsch Team in’t Finale vun den  Daviscup, dat aber gegen de amerikaansch Mannschap glatt mit 0:5 verloren gung. All tosommen hett Wilhelm Bungert 102 Daviscup-Insatzen harrt, vun de he 66 wunnen hett.

In den 1980er Johren weer Bungert Kapitän vun dat düütsch Daviscup-Team um Boris Becker un Michael Westphal, dat weer in’ t Endspeel keem un dor gegen den Mannschap ut Sweden mit 2:3 verlor. Later wurr he as Daviscup-Kapitän vun Niki Pilic aflööst.

Heute bedrifft Wilhelm Bungert en Tenniszentrum in Hilden.

## Weblenken
* ATP-Profil (engelsch); dornah sall he 103 Davis-Cup-Insatzen harrt hemm
* ITF-Profil (engelsch)
* Sien Daviscup-Statistik (engelsch)
* DNB-Katalog
* Personennaamdatei
Bullenbrook

De **Bullenbrook** is en Rebeed in de Masch von de Elv, dat to de Gemenen Hornborg, Nottensdörp un Buxthu höört. Dat Rebeed in’n Noorden, afdeelt dör de Landwettern un den Sanddamm von de Autobahn 26, liggt in de Gemeen Jörk in Oolland un de Süüdrand von’n Bullenbrook is de Geestkant von de Stoder Geest mit de Dörper Schragenbarg, Nottensdörp un Neeklooster. Op disse Geestkant verlöppt ok de Bahnlien von de Nedderelvbahn. In’n Oosten liggt de Puggenpohl un dat Dörp Dammhusen.

In’n Noordwesten münnt de Landwettern bi Hornborg an de Kreisstraat 36 in de Au. Dor liggt ok dat Schöppwark Bullenbrook. De Bullenbrook warrt as Polderrebeed bruukt, dat bi hogen Pegel Water ut de Au opnimmt. De Wischen in’n Polder liggt op so 0,25 bet 0,75 m över NN. Dat sünd so 650 Hektar, de 3,44 Millionen m³ opnehmen köönt, wenn dat Water bet op 1,09&nbsp;m över NN opstaut warrt.

De Bullenbrook weer fröher en gemeenfree Rebeed binnen den Landkreis Stood. Dat Land harr de Dörper Nottensdörp un Bliersdörp in Realgemeenschop tohöört. De Bullenbrook is denn aver an’n 1. April 1980 an de Gemenen Hornborg, Nottensdörp un Buxthu opdeelt worrn, de dor angrenzt sünd. Al an’n 1. November 1952 harrn 15,28 Hektar, de dichtbi Hornborg legen hebbt, von’n Bullenbrook an de Gemeen Hornborg wesselt.

In’n Tweten Weltkrieg hebbt von Oktober 1944 af an in’n Bullenbrook Baracken stahn, in de Dwangsarbeiders ut dat KZ Neengamm ünnerbröcht weren, de in Hornborg bi Valvo un in’n Haven Arbeid doon müssen.
The Ring

**The Ring** betekent

* *[[The Ring (1927)|The Ring]]*, brietsch Filmdrama vun Alfred Hitchcock ut dat Johr 1927,
* *[[The Ring (1952)|The Ring]]*, US-amerikaanschen Speelfilm ut dat Johr 1952,
* *[[The Ring (1996)|The Ring]]*, US-amerikaanschen Feernsehfilm ut dat Johr 1996,
* *[[The Ring (2002)|The Ring]]*, japaansch-US-amerikaansch Horrorfilm ut dat Johr 2002,
* *[[The Ring (Chopping)|The Ring]]*, Roman vun Richard Chopping ut dat Johr 1967,
* *[[The Ring (Moran)|The Ring]]*, Book vun Daniel Keys Moran ut dat Johr 1988,
* *[[The Ring (Steel)|The Ring]]*, Roman vun Danielle Steel,
* *[[The Ring (Updike)|The Ring]]*, Kinnerbook vun John Updike,
* *[[The Ring (Magazin)|The Ring]]*, US-amerikaansche Tietschrift,
* The Ring, Rockgrupp ut Bulgarien,
* *[[The Ring (Album)|The Ring]]*, Musikalbum vun Terri Hendrix,
* *[[The Ring: Terror’s Realm]]*, Videospeel ut dat Johr 2000.

Kiek ok bi: Ring.
Bullenbruch

**Bullenbruch** betekent

* Bullenbruch, Eiland in de Spree in Berlin,
* Bullenbruch, Oort in de Woiwodschop Lebus, Polen.

Dat is ok de hoochdüütsche Naam von

* Bullenbrook, Rebeed in’n Landkreis Stood, Neddersassen.
Engelbert Johann Marschalck von Bachtenbrock

**Engelbert Johann Marschalck von Bachtenbrock**  (* 6. Mai 1766 in Hu’e; † 25. August 1845 in Lohmöhlen) weer en düütschen Politiker.

Marschalck is 1766 as Söhn von Dorothea Arnoldine, borene von der Hude, un Friederich Christian Marschalck von Bachtenbrock in de Familie Marschalck von Bachtenbrock boren. He hett an’n 2. August 1798 Maria Sophia von der Decken (1768-1864) freet un sien Söhn Friedrich Christian Dietrich Marschalck von Bachtenbrock is an’n 7. März 1801 boren.

Marschalck weer veer Johr lang Paag un is denn 1784 Offzeer in dat 9. Infanterieregiment worrn. In’n Eersten Koalitschoonskrieg weer he as Freewilligen bi dat 10. Infanterieregiment bi’n Feldtog dorbi. 1794 is he mit’n Charakter von en Hauptmann ut dat Militär rut.

Marschalck is 1802 Landraad von de Ridderschop von dat Hertogdom Bremen worrn. As de Präsident von de Ridderschop, Otto Detlev von Marschalck, 1808 doodbleven is, kunn in dat polietsche Klima von de Franzosentied toeerst keen ne’en Präsidenten wählt warrn. Engelbert Johann von Marschalck is denn 1809 as Präsident bestimmt worrn un hett dat Amt bet 1816 övernahmen.

Nadem de Franzosentied toenn weer, in de Bremen-Veern toletzt to dat Kaiserriek Frankriek tohöört harr, is dat Territorium Bremen-Veern 1813 wedderkamen un de Stänn von Bremen-Veern hebbt Marschalck as Vörsitter von de Regerenskommission wählt. Dat is he bet 1816 bleven, as Christian Ludwig von Hake dat Amt övernahmen hett. Marschalck is Regerungsraad in Stood worrn. Na von Hake sien Dood 1818 hett Marschalck von 1819 bet 1823 noch en tweet Maal dat Leid över Bremen-Veern övernahmen. Nadem dat Königriek Hannover 1823 denn Bremen-Veern in en Landdrostie ümwannelt hett, weer Marschalck bet 1841, as he in Rohstand güng, de Landdrost von de Landdrostie Stood. 1835 al harr he den Rang von en Gehemen Raad kregen. Sien Nafolger weer Ernst von Bülow.

Na’n Dood von Benedikt Dietrich Marschalck von Bachtenbrock hett he dat Good Abbenseet arvt. Ok de Göder in Lohmöhlen un in Övelgünn (Heckthusen) hebbt em tohöört.

## Footnoten
Otto Alexander Marschalck von Bachtenbrock

**Otto Alexander Marschalck von Bachtenbrock**  (* 13. Juni 1799; † 15. September 1858) weer en düütschen Politiker.

Marschalck is 1799 as Söhn von Amalie, borene Schulte, un Karl Friedrich von Marschalck (16. März 1754-11. Dezember 1818) in de Familie Marschalck von Bachtenbrock boren. Sien Broder weer Carl Detlev Marschalck von Bachtenbrock.

Marschalck hett von 1819 bet 1822 in Göttingen studeert un is 1822 Auditer in dat Amt Rodenborg worrn. 1823 is he Assesser worrn un keem 1838 in dat Amt Veern. Dor is he 1851 Amtmann  worrn.

He weer von 1853 af an Landdrost von de Landdrostie Ossenbrügge un von 1856 bet to sien Dood 1858 in de Landdrostie Stood. Sien Nafolger as Landdrost in Stood weer Friedrich Wilhelm Heise.

He hett an’n 6. Februar 1827 in Stood Dorothea Sophia von Marschalck (* 30. Mai 1805) freet.

## Footnoten
Michael Neher

**Michael Neher **(* 31. März 1798 in München; † 4. Dezember 1876 ok dor) weer en düütsch Maler ut de Tiet vun den Biedermeier.

## Leven

Neher weer de Söhn vun den Maler Bernhard Neher de Öllere ut Biberach an der Riß. Af 1813 hett he för dree Johr de Kunstakademie in sien Heimatstadt besöcht un wurr dor ünner anner Schöler vun den Hoffmaler Matthias Klotz un den Genremaler Angelo Quaglio de Öllere (1778-1815). Nah sien Utbillen gung Neher 1819 nah Italien un bleev dor bit 1825. De letzt beid Johren hett he dor in Rom verbrocht, wo he sück in dat Atelier vun den Maler Heinrich Maria von Heß speziell mit de Architektuurmaleree befaat hett. 

1825 gung he nah München torüch un leet sück as freeschaffen Künstler daal. As typisch Vertreder vun den Biedermeier hett Neher völ Kostümstücke un Landschapen malt. Mit sien Ansichten vun apenlich Platzen as ok architektonisch Dorstellen ut völ bayerisch Städer hett he sück todem noch en Naam makt. 

In dat Slott Hohenschwangau hett Neher den *"Saal des Schwanritters"* mit Warken ganz in' Stil vun Peter Paul Rubens un den *"Heldensaal"* nah Moritz von Schwind sien Kompositschonen gestalt. In sien Laatwark hett sück Neher meest blots noch mit de  Architektuurmaleree befaat. De ganze Palette vun Meesterwarken vun Düütsch Bokunst hett he mit völ Hartbloot malt un is wegen sien Detailgenauigkeit ok hüüd noch bekannt. 

Mit 78 Johren is Michael Neher an' 4. Dezember 1876 in München storven.

## Literatur
* Hyacinth Holland: Michael Neher In: Allgemeine Deutsche Biographie (ADB). Band 23, Duncker & Humblot, Leipzig 1886, S. 388–391
* Horst Ludwig u.&nbsp;a.: *Münchner Maler im 19. Jahrhundert*, Bruckmann, München 1982, ISBN 3-7654-1633-9 (Bd. 1-4)
* *Münchner Biedermeier*,  Utstellenskatalog vun de Bayerische Vereinsbank un de Stiftung Schlösser und Gärten Potsdam-Sanssouci im Palais Preysing, München 17. Oktober bis 7. Dezember 1991, Bayerische Vereinsbank (wohrschienlich blots noch in’t Antiquariat)

## Weblenken

* Warken vun Michael Neher bi zeno.org
* https://web.archive.org/web/20070927001750/http://www.kunstkopie.de/kunstdrucke/DEU/kuenstler/Michael-Neher-1451.html
* DNB-Katalog
* Personennaamdatei
Christian Frederik von Marschalck

**Christian Frederik von Marschalck** (* ~1652; † 1736) weer en noorweegschen Offzeer.

Marschalck is üm un bi 1652 as Söhn von Riekskanzler Johann Friedrich von Marschalck (1618–1679) un Margrethe Jensdatter Bjelke (1622–1698) boren. He weer verheiraadt mit Mette Hansdatter Løvenhjelm (1668-1738). He hett in de noorweegsche Kavallerie von’n 21. April 1685 af an den Rang von en Draguner-Oberst hatt, ehrdat he ut dat Militär rutgüng un 1686 de Borg Austrått von sien Vedder Christopher Bjelke köfft hett. Marschalck hett ok dat Good Storfosen un Tøndel tohöört. In Austrått hett he en groot Gestüüt anleggt.

Marschalck sien finanzielle Laag weer slecht un 1698 hett he Austrått verlaten un is na Kopenhagen gahn. 1699 is he pankrott gahn un Austrått keem in de Hannen von sien Glövigers, ünner annern Den norske krigshospitalkasse. Later is Austrått an de Familie Bjelke verköfft worrn.
Vic Seixas

**Elias Victor „Vic“ Seixas junior** (* 30. August 1923 in Philadelphia; † 5. Juli 2024) weer en US-amerikaansch Tennisspeler.

He wunn in sien Loopbahn 15 Titel bi Grand-Slam-Turnieren in't Eenzel, Düppel un Mixed. He gull as Serve- un Volleyspeler. Wiels den Tweeten Weltkrieg deen he as Pilot in de US-Air Force.

Herutragend weern sien Siege in't Herreneenzel 1953 in Wimbledon (gegen Kurt Nielsen) un 1954 bi de US Open gegen Rex Hartwig.

He weer en vun de wenig spoodriek Spelers, de in de 1950er Johren nich Profi wurr. Van 1951 bit 1957 weer he Liddmaat vun dat US-amerikaansch Davis Cup-Team.

In dat Johr 1971 wurr he in de Hall of Fame vun den Tennissport upnommen. 

## Weblenken
* ATP-Profil (engelsch)
* ITF-Profil
* Vic Seixas in de International Tennis Hall of Fame (engelsch, mit Bild)

## Enkeld Nahwiesen
Alpro

De **Alpro GmbH** is de europääsche Marktföhrer för Etenswaar op Sojabasis mit Sitt in Düsseldörp. Dat Ünnernehmen hett opstunns 760 Mitarbeiders in fiev europääsche Länner un een Ümsatt vun mehr as 250 Millionen Euros.

## Beginn
*1980: De Vandemoortele-Grupp grünnt een sünnerliche Divischoon, Alpro Soya, de sik op natüürliche Eetwaren op Basis vun Soja spezialiseert
*1989: Bo vun een Produkschoonsanlaag in Wevelgem (Belgien) op Basis vun Ultrohoogopheten
*1996: Alpro övernimmt "Sojinal" un kriggt somit een tosättliche Produkschoonsanlaag för Sojamelk in Issenheim (Frankriek)
*2000: Bo vun een Fabriek för Sojamelk in Kettering (England)
*2006: Övernahm vun den nedderlannschen Tofu-Hersteller "Sofine"

De US-Molkereegrupp Dean Foods övernimmt an'n 17. Junimaand 2009 vun den belgschen Eetwarenkunzern Vandemoortele NV de Soja-Spaart Alpro. Alpro is een vun de föhren Herstellers vun Gedränken un Eetwaren op Sojabasis. De Netto-Ümsatt leeg in't verleden Jahr bi 260 Mio. Euros. Alpro verföögt över fiev Produkschoonsstandöörd in Belgien, dat Verenigte Königriek, Frankriek un de Nedderlannen. Dean Foods is op den noordamerikaanschen Markt mit sien Sojamark "Silk" wied verbreedt. 

## Marken
*Alpro Soya (Sojaprodukten, Hööftmark vun Alpro)
*Provamel (Bio-Sojaprodukten)

## Produkten

## Weblenken
* offitschelle Websteed vun de Alpro GmbH

## Borns
Leo Anton Carl de Ball

**Leo Anton Carl de Ball** (* 23. November 1853 in Lobberich; † 12. Dezember 1916) weer en düütsch Astronom.

De Ball studeer an de Universitäten vun Berlin un Bonn. 1878 wurr he Assistent an dat Observatorium vun Gotha. Hier hett he ünner de Leitung vun Adalbert Kruegers as Beobachter an verscheeden Instrumenten arbeit. Sien Ergebnisse hett he in tallriek Publikationen verapenlicht. Nahdem Krueger vun Gotha weggahn is, wurr he as  Verweser vun de Steernwacht Gotha insett.  1881 wessel he an de Steernwacht  Bothkamp bi Kiel. Disse Privatsteernwacht vun den Kammerherrn von Bülow hett he laterhenn as Direkter leit. An’ 3. September 1882 hett he vun Bothkamp ut den  Asteroiden Athamantis opdeckt. 

1883 gung de Ball nah Belgien un hett dor an de Observatorien vn Lüttich un Uccle arbeit. Af 1891 weer he Direkter vun de privat Kuffner-Steernwacht in Wien.

De Ball hett Arbeiten över de Eegenbewegen vun dat Sünnsystem, Sphärische Astronomie verfaat, un in Tabellen to de Refrakschoon vun dat Lucht vun de  Himmelskörper in de Eerdatmosphäär opstellt.

## Weblenken
* DNB-Katalog
* Personennaamdatei
Hubert Bourdy

**Hubert Bourdy** (* 5. März 1957 in Troyes; † 24. Juni 2014)) weer en franzöösch Springrieder.  

Sien gröttste Spood weern de Gewinn vun de Goldmedaille in de Mannschaftswertung un de Bronzemedaille in de Eenzelwertung bi de Weltmeesterschapt 1990 in Stockholm. Mit de Mannschaft wunn Bourdy 1992 bi de Olympische Spelen de Bronzemedaille. Buterdem wunn he 2007 den Grooten Pries vun dat Natschonenpriesturnier in Calgary un den Grooten Proes vun Sao Paulo (GCT-Wertungsprüfung).

In' April 2008 hett he sien Karriere as Rieder afslooten

An' 24. Juni 2014 is he an de Folgen vun en Krebserkrankung storven.

## Peer
An de Olympisch Spelen 1988 un an de Weltmeesterschapen 1990 nehm he mit *Morgat* deel, bi de Olympisch Spelen 1992 un bi de Europameisterschaften 1993 harr he *Razzia du Poncel* ünnern Saddel. 2001 is he bi de  Europameesterschaften in Arnheim mit *Helios* antreden

2007 harr he Spood mit den Hingst *Toulon*, de 1996 boren weer  (Vader: Heartbreaker, Moder vun: Jokinal de Bornilac). Siet 2008 wurrd *Toulon* vun de Soringriederin un Präsidentin vun dat italieensch Versekerungsünnernehmen  Fondiaria-Sai, Jonella Ligresti, reeden.

Anner Peer, so to'n Bispeel de Hingst *Centino du Ry* (Vader: Cento, Modervader:  Caretino), wurrd siet sien Karriereenn' vun sien Schöler *Igor Kawiak* in' internatschonalen Sport vörstellt.

Ebenfalls ut den Stall vun Hubert Bourdy keemen de internatschonal spoodriek Springpeer *Cyrenaika FRH* (ünner Toni Haßmann un Philippe Leoni), Lacroix (ünner Robert Whitaker), Fleche Rouge (ünner Leopold van Asten) un Kassini’Jac (ünner  Ludo Philippaerts).

## Borns un Enkeld Nahwiesen
* Weltmeesterschapen in't Springrieden
Nikolai Grigorjewitsch Erschoff

**Nikolai Grigorjewitsch Erschoff** (; * 23. April 1837 in Moskau; † 12. März 1896 in Sankt Petersborg) weer en russisch Entomoloog un Lepidopteroloog.

He hett över de Bottervagels in sien Land mehrere Warken schreven un ok mehrere Bottervagels opdeckt. Sien umfangriek Insektensammlung befind sück hüüd in de Zoologische Sammlung vun de Russisch Akademie vun de Wetenschapen. 

## Warken
*1868. Für die St.-Petersburger Fauna neue Schmetterlinge.*Тр. Рус. энтомол. о-ва*, т. 5, с. 97-99. 
*1872. Diagnoses de quelques especes nouvelles de Lépidoptères appartenant a la faune de la Russiae Asiatique  *Horae Soc. Entomol. Ross*. 8: 315-318. 
*as Erschow, N.G. 1874. Lepidopteren von Turkestan: *Stett. ent. Ztg.*, 35: 386-417. 
*1877. Diagnosen neuer Lepidopteren aus den verschiedenen Provinzen des Russischen Reiches.
*Hor. Soc. Ent. Ross.* 12: 336-348. 
*1885. Verzeichniss von Schmetterlingen aus Central Sibirien. *Mémoires sur les Lépidoptères*, 2: 208-211. 
*1892. Verzeichniss von Schmetterlingen aus Central Sibirien. *Mémoires sur les Lépidoptères*, VI: 670-672, pl. XVI. 

## Weblenken
* Dat meest in Russisch mit Bild
Tawakkul Karman

**Tawakkul Karman** (araabsch: توكل كرمان|d=Tawakkul Karmān; *&nbsp;7. Februar 1979 in Taizz, Jemenitisch Araabsch Republiek) is en jemenitisch Journalistin, Politikerin, Minschenrechtsaktivistin un Liddmaat vun de Oppositschoonspartei Al-Islah, den jemenitischen Aflegger vun de  Muslimbroderschop. Se gellt as en vun de bekanntest Persönlichkeiten vun de Protestbewegen in Jemen. 2011 kreeg se den Fredensnobelpries.
	
## Enkeld Nahwiesen


## Weblenken
* 
* DNB-Katalog
Now, Voyager

**Now, Voyager** betekent

* *[[Now, Voyager (Film)|Now, Voyager]]*, US-amerikaanschen Speelfilm ut dat Johr 1942,
* *[[Now, Voyager (Album)|Now, Voyager]]*, Musikalbum vun The Cape Race ut dat Johr 2011,
* *[[Now Voyager]]*, Musikalbum vun Barry Gibb ut dat Johr 1984.
(230) Athamantis

**(230) Athamantis** is en Asteroid (Spektralklass S) ut de Asteroidengördel, de an’ 3. September 1882 vun Leo Anton Carl de Ball an de Steernwacht Bothkamp bi Kiel opdeckt wurr. De Ball harr in disse Nacht eegentlich den Asteroiden (12) Victoria beobachten wull. 

Nömmt wurr de Asteroid nah Athamantis (oder *Helle*), de Dochter vun Athamas, den König vun Theben, ut de greeksch  Mythologie. Wiel Athamantis to de Tietpunkt bannig „helle“ weer, kunn dat de Ball to de Naamsgeeven führt hemm. 

Athamantis hett en Dörmeter vun 109 Kilometern. Se heet en relativ hell, silikatriek Böverflach mit en Albedo vun 0,171. De afsolute Helligkeit bedrocht 7,35.
Stage Fright

**Stage Fright** (engelsch för „Lampenfever“) betekent

* *[[Stage Fright (1923)|Stage Fright]]*, Kortfilm vun Our Gang ut dat Johr 1923,
* *[[Stage Fright (1938)|Stage Fright]]*, Kortfilm vun Leslie Goodwins ut dat Johr 1938,
* *[[Stage Fright (1950)|Stage Fright]]*, Thriller vun Alfred Hitchcock ut dat Johr 1950,
* *[[Stage Fright (1980)|Stage Fright]]*, austraalschen Horrorfilm ut dat Johr 1980,
* *[[Stage Fright (1989)|Stage Fright]]*, US-amerikaanschen Speelfilm vun Brad Mays ut dat Johr 1989,
* *[[Stage Fright (1997)|Stage Fright]]*, US-amerikaanschen Kortfilm vun Steve Box ut dat Johr 1997,
* *[[Stage Fright (Album)|Stage Fright]]*, Musikalbum vun The Band ut dat Johr 1970,
* *[[Stagefright]]*, Musikalbum vun Witchfynde ut dat Johr 1980.
McNamara

**McNamara** is de Familiennaam von

* A. J. McNamara (1936–2014), US-amerikaanschen Jurist un Politiker,
* Brian McNamara (* 1960), US-amerikaanschen Schauspeler,
* Edward McNamara (1884–1944), US-amerikaanschen Schauspeler,
* Francis McNamara (* 1938), US-amerikaanschen Rennwagenboer,
* Frank McNamara, US-amerikaanschen Ünnernehmer,
* Jackie McNamara (* 1973), schottschen Footballspeler,
* John Richard McNamara (1927–2001), US-amerikaanschen Wiehbischop,
* Julianne McNamara (* 1965), US-amerikaansche Kunstturnerin un Schauspelersche,
* Katherine McNamara (* 1995), US-amerikaansche Schauspelerin un Sängerin,
,
* Lawrence James McNamara (1928–2004), US-amerikaanschen Bischop,
* Maggie McNamara (1928–1978), US-amerikaansche Schauspelersche,
,
* Mary McNamara (* 1963), US-amerikaansche Journalistin, Schrieversche un Kritikerin,
* Megan McNamara (* 1997), kanaadsche Beachvolleyballspelerin,
* Michelle McNamara (1970–2016), US-amerikaansche Schrieversche,
* Mike McNamara (* 1949), kanaadsch-US-amerikaanschen Ieshockeytrainer,
* Nicole McNamara (* 1997), kanaadsche Beachvolleyballspelerin,
* Patrick V. McNamara (1894–1966), US-amerikaanschen Politiker,
* Peter McNamara (1955–2019), austraalschen Tennisspeler,
* Reggie McNamara (1888–1971), austraalsch-US-amerikaanschen Bahnradfohrer,
* Robert McNamara (1916–2009), US-amerikaanschen Manager un Politiker,
* Robin McNamara (* 1947), US-amerikaanschen Sänger, Songwriter un Musiker,
* Sean McNamara (* 1962), US-amerikaanschen Speelbaas un Filmproduzent,
* William McNamara (* 1965), US-amerikaanschen Schauspeler.

Kiek ok bi: MacNamara.
Elia Millosevich

**Elia Filippo Francesco Giuseppe Maria Millosevich** (* 5. September 1848 in Venedig; † 5. Dezember 1919) weer en italieensch Astronom.

Millosevich weer Perfesser för Astronomie an dat *Istituto Nautico* in Venedig un laterhenn Direkter vun dat Observatorium *Collegio Romano* in Rom. 

Millosevich hett sück up de Beoboachtung un Bereknung vun Bahndaten vun Kometen un Asteroiden. spezialiseert 
Tosommen mit Vincenzo Cerulli hett he ok en Steernkatalog upstellt.

1891 hett he de Asteroiden (303) Josephina un (306) Unitas opdeckt

To sien Gedenken wurr de Asteroid (69961) Millosevich nah hüm nömmt. 

## Weblenken
*Millosevich in de Katalog vun de Düütsche Natschonalbökeree
Lyman Ward (Schauspeler)

**Lyman Ward** (* 21. Juni 1941 in Saint John, Kanada) is en kanaadschen Schauspeler.

## Leven un Wark
Ward is in Saint John in de kanaadschen Provinz Neebruunswiek opwossen un hett 1958 sien Afsluss an de Saint Malachy Memorial High School un 1963 an’t St. Thomas College in Chatham maakt.

He hett denn in de eersten Episood vun de US-amerikaanschen Feernsehreeg *Laverne & Shirley*, mitspeelt. Sien bekanntste Rull harr he aver in den Film *Ferris Bueller’s Day Off*. Na de Produkschoon hett he sien Filmpartnersche Cindy Pickett heiraat, de ok in den Film al sien Ehfro speelt hett. Se leeft siet de Tiet al nich tohopen, man hebbt twee Kinner tosamen. 1990 weer he för den Pilotfilm to de Feernsehreeg *[[Beverly Hills, 90210]]* vörsehn, man de Produzenten hebbt sien Rull later nee besett un sien Szenen weern rutsneden. He is wieterhen in Film un Feernsehn to sehn. He hett in vele Feernsehregen Gastrullen speelt, richtig grote Rullen harr he aver nich so faken.

## Filmografie (Utwahl)

## Weblenken
Lyman Ward

**Lyman Ward** is de Naam von

* Lyman Ward (* 1941), kanaadsch Schauspeler,
* Lyman M. Ward (1836–1909), US-amerikaansch Generaal.
The Magnificent Ambersons

**The Magnificent Ambersons** betekent

* *[[The Magnificent Ambersons (Roman)|The Magnificent Ambersons]]*, Roman vun Booth Tarkington ut dat Johr 1918,
* *[[The Magnificent Ambersons (Film)|The Magnificent Ambersons]]*, Film vun Orson Welles ut dat Johr 1942.
Edgar Welch Leonard

**Edgar Welch Leonard** (* 19. Juni 1881 in West Newton, Massachusetts; † 7. Oktober 1948 in New York City) weer en US-amerikaansch Tennisspeler.

Bi de Olympisch Sömmerspelen 1904  in St. Louis wunn he gemeensam mit Beals Coleman Wright den Titel in’ Herrendüppel. Dorto kunn he sück in’t Eenzel ok noch de Brozemedaille halen. Anner Turniere hett he aber nich wunnen.

Wright un Leonard hörrn to de glieker Johrgang an de Harvard University, wor Leonard 1903 sien Afsluss makt hett. Nah dat Studium hett Leonard in de Textilfirma vun sien Vader arbeit. 1915 hett he in New York City de Brokerfirma Moore, Leonard, & Lynch grünnd.

## Literatur
* Bill Mallon, Ian Buchanan:*Quest for Gold*. Leisure Press New York City 1984 ISBN 0-88011-217-4 

## Weblinks
* Edgar Welch Leonard in de Datenbank vun Sports-Reference.com (engelsch)
Rasenkraftsport

De **Rasenkraftsport** sett sik ut de dree Disziplinen Hamerworp, Gewichtworp un Steenstöten tosamen.

De Reedschoppen sünd dorbi ünnerscheedlich swoor. Dat is afhangig vun de Öllersgruppen, de in ünnerscheedliche Gewichtsklassen indeelt sünd. Op disse Wies warrt lichtere Athleten nich benadeeligt un künnt ok Meesterschoppen un Rekorden winnen. Dorto kummt en Mannschopsweertung, de jümmers een Athlet ut jede Gewichtsklass vun en Öllersgrupp tosamenfaat.

De eersten Düütschen Meesterschoppen inn Rasenkraftsport hebbt 1913 in Kassel stattfunnen. Siet 2001 gifft dat in de Sportoort ok Eurpomeesterschoppen, de all twee Johren afhollen warrt. De eersten weern in München.

In’t Johr 2005 is för de Bundsligaweertung vun de Mannslüüd en Relativweertung inföhrt worrn. Anners as bi de Dreekampweertung, de vörher begäng weer, warrt hier de Dreekampleistung vun en Athlet noch dör sien Liefgewicht deelt, dat he vör den Wettkamp harr. En Mannschop sett sik dorbi ut veer Lüüd tohopen.

## Borns


## Weblenken
* Düütsche Rasenkraftsport- un Tautreck-Verband
* Websteed Rasenkraftsport-Europameesterschoppen
Dune

**Dune** (engelsch för *Düün*) betekent

* *[[Dune (Roman)|Dune]]*, Science-Fiction-Roman vun Frank Herbert ut dat Johr 1965,
* *[[Dune (Film)|Dune]]*, Film vun David Lynch ut dat Johr 1984 na den Roman,
* *[[Frank Herbert’s Dune]]*, Feernsehdreedeler na den Roman ut dat Johr 2000,
* *[[Dune (Brettspeel)|Dune]]*, Brettspeel in de Dune-Welt ut dat Johr 1979,
* Dune, Sammelkoortenspeel to de Dune-Welt ut dat Johr 1997,
* *[[Dune (Videospeel)|Dune]]*, Videospeel ut dat Johr 1992,
* *[[Dune II]]*, Videospeel ut dat Johr 1992,
* *[[Dune 2000]]*, Remake vun dat Speel Dune II ut dat Johr 1998,
* **, Dune-Videospeel ut dat Johr 2001,
* *[[Frank Herbert’s Dune (Videospeel)|Frank Herbert’s Dune]]*, Videospeel ut dat Johr 2011,
* Dune, C++-Bökeree to’n Lösen vun partielle Differentialglieken,
* Dune, düütsche Musikgrupp,
* Dúné, däänsche Rockgrupp,
* *[[Dune (Album)|Dune]]*, Musikalbum vun de düütschen Grupp ut dat Johr 1995,
* *[[Dune (Schulze)|Dune]]*, Musikalbum vun Klaus Schulze ut dat Johr 1979,
* *[[Dune (L’Arc-en-Ciel)|Dune]]*, Musikalbum vun de japaanschen Grupp L’Arc-en-Ciel.
Nancy Richey

**Nancy Richey** (* 23. August 1942 in San Angelo, Texas) is en ehmalge US-amerikaansch Tennisspelerin.

In hör Loopbahn wunn se 6 Grand-Slam-Turniere in’t Eenzel un Düppel, dorünner 1967 de austraalsch Meesterschapen (gegen Lesley Turner Bowrey) un 1968 de franzöösch Meesterschapen (gegen Ann Haydon Jones).

1969 wunn se mit de amerikaansch Mannschap den Federation Cup. An’ Enn vun dat Johr stunn se up Platz 2 vun de Tennis-Weltranglist.

Richey weer van 1970 bit 1976 mit Kenneth Gunter verheiraadt. Nahdem se schett wurrn weern, hett se hör Deerns-Naam weer annommen. Se is de Süster vun den Tennisspeler Cliff Richey.

2003 wurr se in de International Tennis Hall of Fame upnommen.

## Weblenken
* ITF-Profil (engelsch)
* Fed-Cup-Statistik vun Nacy Richey (engelsch)
* Nancy Richey in der „International Tennis Hall of Fame“ (engelsch; mit Bild)
O’Bannon

**O’Bannon** is de Familiennaam von

* Charles O’Bannon (* 1975), US-amerikaansch Basketballspeler,
* Dan O’Bannon (1946–2009), US-amerikaansch Dreihbookschriever,
* Ed O’Bannon (* 1972), US-amerikaansch Basketballspeler,
* Frank O’Bannon (1930–2003), US-amerikaansch Politiker,
* Helen O’Bannon (1939–1988), US-amerikaansche Weertschopswetenschopperin,
* Presley O’Bannon (1776–1850), US-amerikaansch Soldaat,
* Rockne S. O’Bannon (* 1955), US-amerikaansch Schriever, Filmproduzent un Speelbaas.

**O’Bannon** betekent

* O’Bannon, Park in Kentucky, USA,
* O’Bannon Woods State Park, Park in Indiana, USA.

Kiek ok bi: Bannon.